ניקה גילאורי

ניקוֹלוֹז (ניקָה) גילַאוּרי (בגאורגית: ნიკოლოზ (ნიკა) გილაური; נולד ב-14 בפברואר 1975) הוא פוליטיקאי גאורגי שכיהן כראש ממשלת גאורגיה מ-2009 עד 2012. גילאורי, יחד עם שני שרים אחרים, הוא מהפוליטיקאים הוותיקים שיכהנו בממשלות סאקשווילי מפברואר 2004. לפני מינויו לתפקיד ראש ממשלת גאורגיה כיהן גילאורי בתפקיד שר האוצר של גאורגיה והסגן הבכיר של ראש ממשלת גאורגיה. גילאורי נולד בשנת 1975 בטביליסי שבגאורגיה הסובייטית (כיום גאורגיה) ולמד כלכלה באוניברסיטה הממלכתית של טביליסי. בשנת 1998 הוא סיים את לימודיו במכללת בורנמאות' אנגליה, ושנה לאחר מכן, בשנת 1999, הוא סיים כבוגר אוניברסיטת לימריק (לימריק אירלנד) עם תואר במימון וכלכלה. לאחר מכן עבר גילאורי ללמוד באוניברסיטת טמפל. בפילדלפיה שבארצות הברית. בשנת 2000, הוא סיים את לימודיו לתואר שני בניהול עסקים בינלאומי. בשנת 1999, הוא עבד, במקביל ללימודיו, כמנהל מנהלי של נכסי תאגיד אינווסקו (Invesco) במרכז המימון הבינלאומי בדבלין. בשנת 2000, הוא עבד כיועץ לפרויקט שימור אנרגיה במרכז לפיתוח עסקים קטנים בפילדלפיה. בשנת 2001, הוא מונה ליועץ פיננסי בחברת התקשורת הגאורגית, "גאורגיה טלקום". בשנת 2002, הוא עבד כיועץ הפיננסי של הסוכנות הגאורגית של קונצרן איברדרולה. בין השנים 2003–2004, הוא עבד בחברה אירית שהייתה חברה קבלנית עבור חברת החשמל הגאורגית. ב-17 בפברואר 2004 מינה זוראב ז'ווניה את גילאורי לתפקיד שר האנרגיה של גאורגיה בממשלתו הראשונה של מיכאיל סאקשווילי לאחר מהפכת הוורדים. הוא כיהן בתפקיד זה עד אוגוסט 2007. בתקופת כהונתו ביצע מספר צעדים חשובים במדיניות האנרגיה של סאקשווילי, בהם השלמת צינור הנפט באקו-טביליסי-ג'ייהאן, מציאת מקורות נוספים למשק הגז של גאורגיה וביטול התלות בגזפרום הרוסית, שהייתה חברת הגז היחידה בגאורגיה. הוא היה במרכז ההתרחשויות בניסיון הרוסי לדכא יוזמות להפרטת משק הגז של גאורגיה בשנת 2006. ב-7 בספטמבר 2007 מונה לתפקיד שר האוצר של גאורגיה. בחילופי הגברי שנערכו ב-24 בינואר 2008, נותר גילאורי בתפקידו יחד עם שר ההגנה דוד קזרשווילי, שר החקלאות פטרה ציסקארישווילי (პეტრე ცისკარიშვილი) ושר האנרגיה שהחליף את גילאורי, אלכסנדר חתאגורי (ალექსანდრე ხეთაგური). בנובמבר 2008, עם מינויו של מגאלובלישווילי לתפקיד ראש ממשלת גאורגיה, מונה גילאורי לתפקיד הסגן הראשון של ראש ממשלת גאורגיה. ב-30 בינואר 2009 התפטר גריגול מגאלובלישווילי מסיבות רפואיות מתפקיד ראש ממשלת גאורגיה לאחר שכיהן שלושה חודשים בלבד. באותו מעמד הוא מינה את גילאורי לתפקיד. ב-4 ביולי 2012 סיים גילאורי את כהונתו כראש הממשלה, ותחתיו התמנה לתפקיד ואנו מראבישווילי. ניקה גילאורי - ביוגרפיה, "סיביל ג'ורג'יה", 30 בינואר 2009, (באנגלית) ניקה גילאורי - ביוגרפיה, באתר הרשמי של משרד האוצר של גאורגיה, (בגאורגית) גאורגיה: ראש ממשלה נוסף הולך הביתה, באתר ynet, 30 בינואר 2009 הפרטת צינור הגז נדונה מחדש, "סיביל ג'ורג'יה", 30 בדצמבר 2005, (באנגלית) משבר האנרגיה מחריף כאשר ציוד נפגע בגבול הרוסי אזרי, "סיביל ג'ורג'יה", 24 בינואר 2006, (באנגלית) הודעה לעיתונות, שר התשתיות הלאומיות, בנימין (פואד) בן אליעזר, ערך ביקור מדיני-כלכלי בגיאורגיה, אתר משרד התשתיות הלאומיות, 5 ביולי 2007 דרור מרום, גיאורגיה תסייע לישראל במשא ומתן לרכישת גז טבעי, 5 ביולי 2007, "מחלקה ראשונה" אולגה ויניאר, ראש ממשלת גיאורגיה מנסה להחזיר את המשקיעים: "המצב הבטחוני יציב, אין ממה לחשוש", באתר כלכליסט, 21 ביולי 2009 אוניברסיטת טמפל (Temple University) - אוניברסיטה ציבורית גדולה בפילדלפיה שבפנסילבניה ארצות הברית ‏איברדרולה (Iberdrola) - קונצרן החשמל השני בגודלו בעולם שבסיסה בספרד. ‏הקבינט הגאורגי אושר, "סיביל ג'ורג'יה", 17.2.2004, (באנגלית) ‏הקבינט אושר בהצבעת אמון, "סיביל ג'ורג'יה", 7.9.2007, (באנגלית) ‏ראש ממשלת גאורגיה מתפטר בעקבות מחלה, בי.בי.סי., 30.1.2009, (באנגלית) נשיא גאורגיה מינה את שר האוצר לתפקיד ראש הממשלה, באתר ynet, 30 בינואר 2009